૧૯૭૧માં વિરોધ પક્ષોએ મહાજોડાણ (ગ્રૅન્ડ અલાયન્સ) કર્યું હતું અને એ છતાં ઇન્દિરા ગાંધીની કૉન્ગ્રેસને લોકસભામાં સાદી બહુમતી નહીં, બે-તૃતીયાંશ બહુમતી મળી હતી. ૧૯૬૬થી ૧૯૭૧નાં વર્ષોમાં ઇન્દિરા ગાંધી આશાનું કિરણ હતાં. કૉન્ગ્રેસના કદાવર નેતાઓને ભૂ પાનારાં લોખડી મહિલા હતાં અને ગરીબોનાં અમ્મા હતાં. તેમણે અનેક ગરીબતરફી નિર્ણયો લીધા હતા એટલે વિરોધ પક્ષોએ સાવર્ત્રિનક અને રાષ્ટ્રીય મોરચો રચ્યો હોવા છતાં તેઓ ઇન્દિરા ગાંધીને પરાજિત નહોતા કરી શક્યા. યાદ રહે, ત્યારે હજી બંગલા દેશનું યુદ્ધ નહોતું થયું જેણે ઇન્દિરા ગાંધીને દુર્ગા તરીકે સ્થાપ્યાં હતાં.